Diari Oficial de la Generalitat Valenciana


Sumari del DOGV 9391, del 26-07-2022 (2022/6958)

RESOLUCIÓ de 13 de juliol de 2022, de la Secretaria Autonòmica d'Educació i Formació Professional, per la qual es regula i es concedeix una subvenció directa a la Càtedra de Multilingüisme de la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9391

Data del DOGV
:   26-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6958


Data del document
:   13-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de juliol de 2022, de la Secretaria Autonòmica d'Educació i Formació Professional, per la qual es regula i es concedeix una subvenció directa a la Càtedra de Multilingüisme de la Universitat d'Alacant. [2022/6958]  
La Llei 8/2021, de 30 de desembre, de pressupostos de la Generalitat per a l'exercici 2022, preveu amb càrrec al programa 421.30, Despeses diverses, centre gestor 02, secció 09, servei 02 i capítol IV, la línia de subvenció S8627000, amb la denominació Càtedra de Multilingüisme, amb una dotació de 70.000 euros, de regulació nominativa i concessió directa, i que té com a descripció i finalitat la realització d'activitats relacionades amb la investigació, formació, difusió i divulgació de metodologies d'aprenentatge de llengües en entorns multilingües.  
  
L'article 22 de la Llei 38/2003, de 17 de novembre, general de subvencions, estableix, en el seu apartat 2.a la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la seua redacció donada pel Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a la recuperació de la crisi conseqüència del Covid-19, estableix que podran concedir-se de manera directa, mitjançant resolució les subvencions previstes nominativament en la Llei de pressupostos de la Generalitat, entenent-se com a tals aquelles l'objecte, dotació pressupostària i destinatari de les quals figuren inequívocament en els seus annexos.  
  
En aquest sentit, la lletra d) de l'apartat 4 de l'article 160 de l'esmentada Llei 1/2015, disposa que les persones titulars de les conselleries seran les competents per a la concessió de les subvencions nominatives, preveient l'apartat 5 de l'esmentat article que l'exercici d'aquesta competència podrà ser delegat.  
D'aquesta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, es delega en la persona titular de la Secretaria Autonòmica d'Educació i Formació Professional les resolucions de concessió de subvencions de manera directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions i l'article 168 de la Llei 1/2015, de 6 de febrer, de la Generalitat, del sector públic instrumental i de subvencions.  
El Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant, determina en l'article 20 que els departaments d'aquesta universitat disposaran d'un pressupost propi assignat directament pel Consell de Govern en què es consignaran, a més dels ingressos directes de la Universitat, aquells que procedisquen de contractes, subvencions i altres ingressos específics de docents i investigadors del departament en els termes que establisca la Universitat.  
En particular, i juntament amb altres finalitats, s'estableixen la promoció de la transferència i aplicació del coneixement al desenvolupament social, la dedicació d'atenció especial a l'estudi i desenvolupament de la cultura, de la ciència i de la tècnica de la Comunitat Valenciana, en la realitat històrica, social i econòmica de la qual es troba inserida la Universitat d'Alacant, així com potenciar el coneixement i ús de la llengua pròpia de la Comunitat Valenciana, tot atenent la seua consolidació i plena normalització en tota la vida universitària.  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedeix en la present resolució no necessita la notificació abans esmentada, per no tindre els requisits de l'article 107 del Tractat de funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció no exerceix activitat econòmica que puga oferir béns o serveis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.  
  
Per tot el que s'ha exposat, havent-se seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 8/2021, de 30 de desembre, de Pressupostos de la Generalitat per a l'exercici 2022, i en virtut de les competències atribuïdes a la Conselleria d'Educació, Cultura i Esport en el Decret 5/2019, de 16 de juny, del president de la Generalitat, i de la delegació continguda en el resolc primer apartat 2 de la Resolució de 26 d'octubre de 2016, del conseller d'Educació, Cultura i Esport, sobre delegació de competències en determinats òrgans, resolc:  
  
  
Primer. Objecte  
La present resolució té per objecte regular la concessió directa de la subvenció destinada a la Càtedra de Multilingüisme de la Universitat d'Alacant prevista en la Llei 8/2021, de 30 de desembre, de pressupostos de la Generalitat per a l'exercici 2022.  
La càtedra centra el seu objecte d'estudi en la situació sociolingüística valenciana mitjançant la realització d'activitats relacionades amb la investigació, formació, difusió i divulgació de metodologies d'aprenentatge en entorns multilingües i en contextos de minorització lingüística, especialment vinculades amb l'ensenyament del valencià, dins del model lingüístic del sistema educatiu valencià, així com l'anàlisi i l'estudi de la implementació d'aquest.   
Aquest interés s'empara en els resultats i conclusions del Consell d'Europa sobre la necessitat de millorar les competències plurilingües de la ciutadania europea i en la Carta Europea de les Llengües Regionals o Minoritàries, l'objectiu de la qual és la prevenció i el desenvolupament de les llengües minoritàries, com és el cas del valencià, en els diversos àmbits públics.  
En aquest sentit, cal destacar que la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià estableix que el model lingüístic educatiu valencià es configura, entre altres aspectes, per la concreció en cada centre educatiu de l'organització de l'ensenyament i l'ús vehicular de les llengües, la normalització del valencià i el foment del plurilingüisme, ateses les característiques pròpies del centre i el context on s'ubica, i que, en aquest sentit, constitueix un element essencial del sistema la intervenció didàctica del professorat en l'aula, que ha de possibilitar entorns d'aprenentatge rics i l'ús més adequat de les llengües cooficials, amb una presència equitativa del valencià com a llengua minoritzada, i estrangeres en els processos d'ensenyament-aprenentatge, mitjançant les actuacions metodològiques més idònies.  
  
Per això, es fa necessari continuar col·laborant per a garantir la creació d'estructures científiques i acadèmiques en l'àmbit universitari que proporcionen a les noves generacions un espai d'estudi i reflexió i crear, així, un discurs pedagògic més favorable a la normalització lingüística del valencià i a l'ensenyament-aprenentatge en un model educatiu plurilingüe d'acord amb la Llei 4/2018.  
  
Segon. Raons d'interés públic que concorren en la seua concessió  
La possibilitat de concedir una subvenció de caràcter nominatiu a la Universitat d'Alacant per la Càtedra de Multilingüisme està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està contemplada de manera expressa en el pressupost de la Generalitat per a 2022, en la secció 09, servei 02, centre gestor 02, i programa 421.30, la línia de subvenció S8627000, amb la denominació «Subvenció Càtedra de Multilingüisme», i amb una dotació de 70.000 euros, que té com a descripció i finalitat:  
- La realització d'activitats relacionades amb la investigació, formació, difusió i divulgació de metodologies d'aprenentatge de llengües en entorns multilingües amb llengües minoritzades, centrades en la situació sociolingüística valenciana i vinculades al model lingüístic del sistema educatiu regulat per la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.   
- L'anàlisi i l'estudi de la implementació d'aquest model d'educació plurilingüe i intercultural que ha de tindre com a eix vertebrador el valencià, atesa la situació sociolingüística minoritzada d'aquest, amb especial atenció al seu aprenentatge, i atenent els objectius regulats en l'esmentada llei, per a la concreció en cada centre educatiu de l'organització de l'ensenyament i l'ús vehicular de les llengües, la normalització del valencià i el foment del plurilingüisme amb una presència equitativa del valencià com a llengua minoritzada.   
  
  
Tercer. Direcció, execució i seguiment  
Per al compliment dels compromisos i el seguiment de la marxa de la Càtedra, es constituirà una Comissió Mixta de seguiment i control, que adequarà el seu funcionament al que preveuen l'article 15 i següents i la resta de concordants de la Llei 40/2015, d'1 d'octubre, de règim jurídic del sector públic.  
La Comissió Mixta estarà composta per cinc membres de cada una de les entitats firmants, designats per cada una d'aquestes. En la designació dels representants de la Universitat d'Alacant i de la Generalitat es procurarà la presència equilibrada de dones i homes per ambdues parts, en aplicació d'allò que preveu el II Pla d'Igualtat de Dones i Homes de l'Administració de la Generalitat, aprovat per Acord de 10 de març de 2017, del Consell.  
La Comissió Mixta, que serà presidida per un dels membres designats per la Universitat d'Alacant, es constituirà en el termini de 15 dies a partir de l'entrada en vigor d'aquesta resolució, tindrà com a objectius principals els següents:   
a) Efectuar, si és el cas, la ratificació de la persona responsable de la Càtedra o, en cas contrari, fer una proposta de nomenament. En aquest sentit, el procediment per a nomenar la persona que dirigirà la Càtedra serà el següent: oïda la proposta de la Comissió, la rectora de la Universitat d'Alacant realitzarà, si és el cas, el nomenament.   
b) Aprovar el programa anual d'activitats de la Càtedra a proposta del director, així com la memòria econòmica o el pressupost corresponent a les dites activitats.  
c) Efectuar el seguiment del desenvolupament del projecte, així com de les activitats acadèmiques que s'organitzen.  
d) Afavorir en tot moment la comunicació general entre les parts, resolent tot allò que siga possible de manera immediata o sol·licitant, en cas contrari, la intervenció dels responsables adequats.  
  
e) Aprovar la memòria anual de les activitats realitzades per la Càtedra, a proposta del director.  
Les funcions de secretaria les exercirà el membre de la Comissió Mixta que designe la persona que ocupe la presidència d'aquesta.  
Els acords seran aprovats per consens.  
Les actes, els acords o els informes que, si és el cas, emeta la Comissió Mixta hauran de remetre's a la Direcció General d'Innovació Educativa i Ordenació.  
  
Quart. Reunions de la Comissió Mixta  
La Comissió Mixta es reunirà almenys dues vegades; en la primera reunió, a més de la constitució, s'efectuarà la ratificació o proposta de nomenament, si és el cas, de la persona responsable de la Càtedra. En la segona reunió, es discutirà i aprovarà la memòria econòmica o pressupost de les activitats i les activitats a desenvolupar.  
Sense perjudici d'això, la Comissió Mixta podrà reunir-se totes les vegades que considere necessari, a petició de qualsevol de les parts firmants.   
  
Cinqué. Pla de treball   
La Universitat d'Alacant, en relació amb el funcionament de la Càtedra de Multilingüisme, dins del marc general d'assessorament acadèmic i científic integral per a la posada en marxa dels continguts i objectius acadèmics perseguits per aquesta, es compromet a vetlar per la qualitat científica dels dits continguts i objectius i pel correcte compliment del programa d'activitats que la Comissió Mixta elabore i aprove el pla de treball. L'esmentat pla s'elaborarà oïdes les propostes de la persona directora de la Càtedra. L'elaboració de l'esmentat pla es realitzarà tenint en compte les propostes de la persona directora de la Càtedra.  
  
Sisé. Lloc de realització  
Les activitats objecte d'aquesta càtedra es realitzaran en la seu de les instal·lacions pròpies de la Universitat d'Alacant o en qualsevol altre espai determinat de comú acord per la Universitat i la conselleria amb competències en matèria d'educació.  
  
Seté. Confidencialitat, propietat intel·lectual, publicació i explotació de resultats  
La confidencialitat, la propietat intel·lectual, la publicació i l'explotació de resultats es regularan de mutu acord entre la Universitat d'Alacant i la Conselleria d'Educació, Cultura i Esport, en el marc de la normativa vigent.  
  
Huité. Entitat beneficiària  
L'entitat beneficiària és la Universitat d'Alacant amb CIF R-1597662-H.  
  
Nové. Activitat subvencionada  
L'import de l'ajuda anirà destinat al suport i difusió del multilingüisme en el sistema educatiu valencià, amb especial interés per l'aprenentatge del valencià dins d'aquest model, a través del finançament de les següents despeses d'inversió i que s'hagen realitzat entre l'1 de gener de 2022 i la data de finalització del termini per a la presentació de l'última justificació:   
a) Despeses de personal propi, contractat o que puga contractar l'entitat beneficiària als efectes d'aquesta resolució, i que realitze activitats objecte d'aquesta.   
b) Despeses de desplaçament i dietes: transport, allotjament i manutenció ocasionades per raó de les activitats objectes de la resolució.   
  
c) Despeses derivades de subministraments i serveis externs per a la realització de les accions objecte de la resolució i la seua difusió, com ara subministraments de material fungible d'oficina, servei de missatgeria, impremta, cartells i fullets, muntatge d'espais, necessitats audiovisuals, elaboració i manteniment de pàgines web, lloguer de plataformes en línia i serveis de traducció en relació amb jornades i seminaris organitzats amb la finalitat de difondre i divulgar els treballs objecte de la resolució.   
d) Despeses de documentació, tractament i classificació de la informació, comunicació, divulgació, publicacions i suports audiovisuals.   
  
e) Despeses derivades de la internacionalització de l'activitat i de la col·laboració amb altres grups i entitats nacionals i internacionals diferents de les que es puguen incloure en les categories de l'apartat b).   
f) Import econòmic dels premis i beques que es puguen concedir en aplicació de les activitats previstes en la clàusula segona.   
  
Deu. Despeses subvencionables  
Seran susceptibles de ser finançades per aquest conveni les despeses corrents, de funcionament i de personal, que realitze la Universitat d'Alacant, necessàries per a la realització de les activitats descrites en la clàusula tercera d'aquest conveni que s'hagen realitzat des de l'1 de gener de 2022, i poden incloure, entre altres, les següents:  
a) Despeses de personal.  
b) Despeses de desplaçament i dietes: transport, allotjament i manutenció ocasionades amb motiu de la preparació i realització de les activitats objecte del conveni.   
c) Despeses derivades de subministraments i serveis externs per a la realització de les accions objecte del conveni, material d'oficina, servei de missatgeria, impremta, cartells i fullets; lloguer i muntatge d'espais i necessitats audiovisuals relacionades amb l'organització de jornades i seminaris que tinguen com a finalitat difondre i divulgar els treballs i la finalitat de les activitats objecte del conveni.   
d) Despeses de documentació, tractament i classificació de la informació, la comunicació, la divulgació, les publicacions i els suports audiovisuals.   
e) Despeses derivades de la necessitat de traducció i interpretació relacionades amb les activitats organitzades.   
f) Despeses derivades de la internacionalització de l'activitat i de la col·laboració amb altres grups i entitats nacionals i internacionals diferents de les que es puguen incloure en la categoria de l'apartat b).   
  
Onze. Quantia  
L'import de la subvenció s'estableix en un màxim de 70.000 €. Aquest import s'abonarà amb càrrec a la línia de subvenció S8627000 de la secció 09, servei 02, centre gestor 02 i programa 421.30 de l'estat de despeses del pressupost de la Generalitat per a l'exercici 2022.  
  
Dotze. Procediment  
L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex I de la present resolució.  
El model de conformitat, degudament emplenat i signat, haurà de presentar-se telemàticament en el portal de la Generalitat, Conselleria d'Educació, Cultura i Esport, dins de l'apartat «Sol·licitud general d'iniciació i tramitació telemàtica de procediments de la Conselleria d'Educació, Cultura i Esport» o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Juntament amb la conformitat a la subvenció i les seues bases reguladores, en cas que el compte bancari de l'entitat no estiguera donat d'alta en la Generalitat, o haja de modificar les seues dades, s'haurà d'aportar, d'acord amb el que estableix l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat, la documentació següent:  
Model de domiciliació bancària (annex II) signat per la persona representant de l'entitat beneficiària, juntament amb els documents vàlids en dret que deixen constància fidedigna de la seua representació. Acreditació de la titularitat del compte bancari, així com de l'IBAN, que s'assenyale en el model de domiciliació bancària.  
Conforme al que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ha emplenat de manera incompleta o no s'han aportat els requisits i documents que s'assenyalen en aquesta base, la persona interessada serà requerida perquè, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, es considerarà que ha desistit, prèvia resolució d'arxivament de l'expedient, que haurà de ser dictada en els termes que preveu l'article 21 de l'esmentada llei, de manera que quedarà sense efecte la concessió de la subvenció, i perdrà, per tant, el dret a la percepció.  
  
Tretze. Òrgan gestor  
Correspon la tramitació i la gestió de la subvenció a la Direcció General d'Innovació Educativa i Ordenació.   
  
Catorze. Obligacions de les entitats beneficiàries  
L'entitat beneficiària d'aquesta subvenció quedarà obligada a:  
- Comunicar a la Direcció General d'Innovació Educativa i Ordenació de la Conselleria d'Educació, Cultura i Esport, la concessió d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present resolució. Aquesta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts.  
  
- Sotmetre's a la normativa sobre supervisió, seguiment i control de subvencions, així com facilitar tota la informació requerida per l'òrgan gestor de la subvenció.  
- Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, general de subvencions, que estableix que els beneficiaris hauran de donar l'adequada publicitat del caràcter públic del finançament de les activitats objecte de subvenció.  
Aquestes mesures podran consistir en la inclusió de la imatge institucional de l'entitat condecent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions realitzades en mitjans de comunicació. En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicarà que l'activitat subvencionada es realitza en col·laboració amb la Generalitat, i les inclusions o mencions que es realitzen en les pàgines web oficials per a donar repercussió a les activitats, incorporaran, si correspon, el logotip que la Generalitat facilite. Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques. Quedarà, en tot cas, subjecta a les obligacions imposades per l'article 14 i concordants de Llei 38/2003, de 17 de novembre, general de subvencions.  
Com a entitat beneficiària d'una subvenció, en compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei /2015, de 2 d'abril, de transparència, bon govern i participació ciutadana de la Comunitat Valenciana, i de l'article 3 del Decret 105/2017, de 28 de juliol, pel qual es desplega la Llei 2/2015, de 2 d'abril (DOGV 8118, 01.09.2017), hauran de complir-se les següents obligacions en matèria de publicitat activa, sense perjudici de les altres obligacions establides en l'article 14 de la Llei general de subvencions i altra legislació aplicable:  
En el cas de percebre durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben com a mínim a la quantitat de 5.000 euros, haurà de complir les obligacions de transparència establides en la Llei 19/2013, de 9 de desembre.  
Sense perjudici del que s'ha dit anteriorment, en el cas de percebre, durant el període d'un any, ajudes o subvencions de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat a aquesta, indicant almenys l'entitat pública condecent, l'import rebut i el programa, activitat, inversió o actuació subvencionada. La difusió d'aquesta informació es realitzarà preferentment a través de la mateixa pàgina web de l'entitat.  
  
Quinze. Règim i termini de justificació de les subvencions  
L'entitat beneficiària haurà de presentar, davant l'òrgan gestor, l'adequada justificació de la subvenció, de la realització de l'activitat, del compliment de les condicions imposades i de la consecució dels objectius previstos en l'acte de concessió de la subvenció. El termini màxim per a la presentació de la justificació finalitzarà el 30 de novembre de 2023.  
En concret, l'entitat beneficiària haurà de presentar un compte justificatiu de la despesa realitzada, sense perjudici que el pagament efectiu es realitze amb posterioritat a aquesta data, que es compondrà dels documents següents:  
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
- Una memòria econòmica justificativa del cost de les activitats realitzades, que contindrà:  
1r. Una relació classificada i numerada de les despeses de l'activitat, amb identificació de la persona o entitat creditora i del document, concepte de la despesa, el seu import, la data d'emissió i la data de pagament(en el cas que aquest ja s'haja realitzat), relació de la despesa amb l'activitat subvencionada, percentatge d'imputació de cada factura a la subvenció concedida, i import imputat.  
2n. Les factures o documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior. Per a controlar l'eventual acumulació de subvencions, l'entitat beneficiària haurà de presentar una declaració responsable que faça constar que tots i cadascun dels documents o factures presentades s'apliquen únicament a la justificació de la subvenció concedida. Amb la mateixa finalitat, la Direcció General d'Innovació Educativa haurà de marcar amb un estampillat o sistema equivalent els justificants originals presentats, en el qual s'indicarà la subvenció per a la qual han sigut presentats i la quantia imputada.  
Quant a les factures, hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, s'hauran de presentar els documents originals i fotocòpies per a la compulsa, hauran de ser emeses dins de l'exercici 2023 i correspondre al període de realització de les despeses subvencionables amb la preparació i l'execució de l'activitat subvencionada. Les factures hauran de reflectir, amb el suficient detall, les prestacions realitzades. No podran aportar-se com a justificant de despeses els albarans, les notes de lliurament ni les factures proforma. L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari. La Universitat d'Alacant haurà de conservar tots els justificants originals de despesa i pagament durant el període establit per la normativa fiscal, laboral i administrativa.  
3r. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o, si és el cas, la declaració responsable de no haver rebut altres subvencions o ajudes o ingressos, per a l'actuació objecte d'aquesta subvenció.  
4t. Els tres pressupostos que, si escau, i en aplicació de l'article 31.3 de la Llei 38/2003, de 17 de novembre, general de subvencions, haja d'haver sol·licitat l'entitat beneficiària.  
- Declaració responsable signada per la persona representant legal de l'entitat sobre el compliment de les obligacions establides en la Llei 38/2003, de 17 de novembre, amb expressa indicació de trobar-se al corrent en el pagament d'obligacions per reintegrament de subvencions.  
  
- En el cas que l'entitat beneficiària no deduïsca cap percentatge de les quotes d'IVA suportades, haurà de presentar una declaració jurada per la persona representant legal, mitjançant la qual es notificarà no tindre dret a practicar deduccions per les quotes d'IVA que puguen suportar. Alhora, presentarà una certificació de l'òrgan competent de la hisenda pública que acredite que no liquida IVA, o bé certificació de situació censal i obligacions.  
- Quant als documents acreditatius dels pagaments a les persones creditores, com a justificants de pagament s'admetran resguards de transferència (si engloba diverses factures, s'haurà d'aportar relació detallada d'aquestes), així com xecs i pagarés, en els següents termes:  
  
1r. Si la forma de pagament és una transferència bancària, aquesta es justificarà mitjançant el resguard de l'ordre de càrrec i haurà de figurar en el concepte de la transferència el número de factura o, en defecte d'això, el concepte abonat.  
  
2n. Si la forma de pagament és el xec o pagaré, el document justificatiu consistirà en un rebut, signat i estampillat per la persona o entitat proveïdora, on haurà d'especificar-se la factura o documentació justificativa de la despesa a què correspon el pagament i la seua data, el número i la data del xec o, si és el cas, la del venciment del pagaré, i caldrà que aparega, sota la signatura, el nom i el número del NIF de la persona que signa.  
La forma de pagament contemplada en els dos punts anteriors s'acompanyarà de còpia de l'extracte bancari del càrrec en compte corresponent a l'operació justificada.  
- Així mateix, l'entitat beneficiària haurà d'acreditar, per mitjà de certificació expedida per l'òrgan competent, davant l'òrgan gestor de la subvenció regulada en aquesta resolució, els punts següents:  
  
Que els fons han sigut destinats a realitzar l'activitat per a la qual van ser concedits.  
Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
  
Setze. Forma de pagament de la subvenció  
Amb caràcter general, el pagament de la subvenció es realitzarà prèvia justificació per l'entitat beneficiària de la realització de l'activitat objecte de la present resolució, tal com estableix l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.   
No obstant el que es disposa en l'apartat anterior i a petició de l'entitat beneficiària, podrà anticipar-se un 15 % de l'import total de la subvenció, després de la seua concessió.  
Així mateix, addicionalment a la bestreta efectuada i tenint en compte la naturalesa i característiques de l'activitat objecte de subvenció, es podran realitzar abonaments a compte que, de conformitat amb el que es disposa en l'apartat 4 de l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions, s'aplicaran a l'import pendent de la subvenció, sempre després de la justificació de l'efectiva aplicació de l'import anticipat i d'acord amb els següents percentatges:  
Un 40 % de l'import pendent de subvenció s'abonarà prèvia justificació per l'entitat beneficiària de, almenys, un 40 % de la quantia concedida.  
El 60 % restant s'abonarà prèvia justificació per l'entitat beneficiària de, almenys, una quantia que conjuntament amb la justificada anteriorment aconseguisca la totalitat de la quantia concedida.  
  
Dèsset. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
  
Díhuit. Minoració, anul·lació i reintegrament de les subvencions  
Es reduirà proporcionalment la subvenció en cas que la justificació de les despeses realitzades no arribe a la quantia atorgada, així com quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret d'audiència de l'entitat interessada.  
En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda, més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
El falsejament o l'ocultació de dades i documents que afecten substancialment la concessió i lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent.  
La Conselleria d'Educació, Cultura i Esport es reserva el dret a realitzar les inspeccions tècniques i administratives que es consideren necessàries a fi de conformar la correcta execució de l'actuació subvencionada.  
  
Dèneu. Mètode de comprovació i pla de control  
1. La comprovació administrativa de la justificació documental de la subvenció concedida es realitzarà per mitjà de revisió de la documentació que a aquest efecte s'ha establit en les presents bases com d'aportació preceptiva per a l'entitat beneficiària, per al pagament de la subvenció.  
2. La comprovació material de l'efectiva realització de l'activitat i consecució dels objectius previstos, es portarà a cap en els termes establits en el pla de control que s'elaborarà a aquest efecte segons s'estableix en l'article 169.3 de la Llei 1/2015.  
  
Vint. Règim jurídic aplicable  
Aquestes subvencions es regiran, a més del que es disposa en aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i per les altres normes de dret administratiu que siguen aplicables.  
  
Vint-i-u. Protecció de dades personals  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de Protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46096 València. Correu electrònic:  
nnkthdfgvgqgrppihdrchcgi@icb.wn.  
b) Delegació de Protecció de Dades de la Generalitat. Passeig de l'Albereda, 16. 46693 València. Correu electrònic: rfe@mbm.wl.  
c) Finalitat del tractament: gestionar la concessió de la subvenció.  
d) Les bases de legitimació general aplicables al tractament de dades són les previstes en els apartats c i e de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: en el cas que figuren com a beneficiàries de la subvenció persones físiques, les seues dades seran comunicades a la Intervenció, adscrita a la Conselleria d'Hisenda. Així mateix, les dades dels beneficiaris seran publicades en la pàgina web de la Conselleria i en el DOGV, així com en el Portal de Transparència de la Generalitat i en la Base de Dades Nacional de Subvencions. La informació que es publique en la BDNS i en el Portal de Transparència estarà disponible l'any de concessió i el següent.  
No obstant això, no es publicaran les dades de les persones que resulten excloses i beneficiàries de la subvenció, quan el propi objecte de la convocatòria proporcione informació o dades especialment protegides dels de les previstes en els articles 9 i 10 del Reglament General de Protecció de Dades (RGPD), ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o d'altres formes de violència contra la dona. En aquestos casos, es procedirà a anonimitzar la informació d'ofici o a instàncies de la persona interessada.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les Administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:  
http://www.gva.es/proc19970   
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat Ajudes, beques i subvencions, accessible en www.ceice.gva.es/registre-de-tractament-de-dades.  
  
Vint-i-dos. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 114, 123 i 124 de la Llei del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis corresponents i davant dels òrgans que s'indiquen a continuació:  
  
a) El recurs potestatiu de reposició es pot interposar davant del conseller d'Educació, Cultura i Esport en el termini d'un mes comptat des de l'endemà de la publicació d'aquesta resolució.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació d'aquesta resolució.  
Tot això sense perjudici que les persones interessades puguen exercitar qualsevol altra via que estimen oportuna.  
  
València 13 de juliol de 2022.- El secretari autonòmic d'Educació i Formació Professional: Miguel Soler Gracia.  
  
  
  
ANNEX I  
Model de conformitat de la subvenció de concessió directa  
  
(La sol·licitud haurà d'anar acompanyada dels documents que s'exigeixen en l'apartat Dotze de la resolució)  
  
IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
ENTITAT BENEFICIÀRIA  
- Nom o raó social:  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
 Pàgina web: El nom ha de coincidir amb el que figura en aquesta resolució  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
Dades de la persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
DECLARACIÓ RESPONSABLE  
Conforme al que es disposa en l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, done la meua autorització perquè l'administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si és el cas, de residència.  
Sí No   
  
En cas de no subscriure la corresponent autorització, la persona interessada estarà obligada a presentar els documents corresponents juntament amb aquesta conformitat.  
Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix la present resolució.  
Declare que l'entitat a la qual represente no està sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, ressaltant especialment la de no ser deutora per reintegrament de subvencions. Declare que totes les dades que figuren en aquest document són certes, i em compromet, en nom de l'entitat, a destinar l'import de la subvenció que es regula i concedeix en aquesta resolució a l'objecte previst.  
Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
  
INFORMACIÓ I CONSENTIMENT  
Informació sobre la Llei orgànica de protecció de dades: als efectes previstos en l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals, se l'informa que les dades consignades en el present document seran incorporades a un fitxer del qual és titular la Conselleria d'Educació, Cultura i Esport. Les seues dades seran emprades només per a la gestió d'ajudes i subvencions i no seran cedides ni usades per a una altra finalitat diferent. Respecte de les esmentades dades, podrà exercitar-se els drets d'accés, rectificació, cancel·lació i oposició, en els termes que preveu la indicada Llei orgànica 3/2018, de 5 de desembre, davant la Conselleria d'Educació, Cultura i Esport.  
Sí No   
Data i signatura de la persona representant de l'entitat.